b'\n_START_ARTICLE_\nArne Hammelboe\n_START_PARAGRAPH_\nArne Hammelboe (24. kes\xc3\xa4kuuta 1916 K\xc3\xb6\xc3\xb6penhamina \xe2\x80\x93 25. huhtikuuta 2005) oli tanskalainen kapellimestari. H\xc3\xa4n ty\xc3\xb6skenteli muun muassa Statsradiofonienissa, Tanskan kuninkaallisessa teatterissa ja Odensen kaupunginorkesterissa. H\xc3\xa4n my\xc3\xb6s opetti Tanskan kuninkaallisessa musiikkikonservatoriossa vuosina 1957\xe2\x80\x931986 ja toimi orkesterikoulun professorina vuodesta 1964 alkaen. H\xc3\xa4n opetti lis\xc3\xa4ksi Malm\xc3\xb6ss\xc3\xa4._NEWLINE_Hammelboe oli 35 vuotta Tanskan kapellimestariliiton puheenjohtaja ja sai muiden tunnustusten ohessa liiton kunniapalkinnon. H\xc3\xa4n ty\xc3\xb6skenteli lukuisissa elokuvissa. Vuonna 1943 h\xc3\xa4n meni naimisiin n\xc3\xa4yttelij\xc3\xa4 Oda Jespersenin kanssa.'